O întâlnire între ambasadorul SUA la București, Hans Klemm, și premierul Sorin Grindeanu a avut loc astăzi. Întâlnirea a fost solicitată de diplomatul american, a spus deputatul PSD Marian Neacșu.

El a precizat că această întâlnire a avut loc în cursul zilei de astăzi, dar că nu știe ce au discutat cei doi oficiali și nici unde a avut loc întâlnirea.

„Este o întâlnire programată de mai multă vreme pentru astăzi, cel puțin așa știam eu, și din câte știu a avut loc astăzi”, a spus Neacșu.

El a precizat că premierul „nu a fost convocat” de ambasadorul american.